Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali. f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32018M8853. Il-EUR-Lex hu l-aċċess fuq l-internet għal-liġi Ewropea. Il-Kumitat Konsultattiv jaqbel mal-Kummissjoni li l-imġiba antikompetittiva koperta mill-abbozz tad-deċiżjoni tikkostitwixxi f'erba' ftehimiet separati u/jew prattiki miftiehma bejn l-impriżi fis-sens tal-Artikolu 101 TFUE u l-Artikolu 53 tal-Ftehim dwar iż-ŻEE. Il-Kumitat Konsultattiv jaqbel mal-valutazzjoni tal-Kummissjoni tal-prodott u l-ambitu ġeografiku għal kull wieħed mill-erba' ftehimiet u/jew mil-prattiki miftiehma li jinsabu fl-abbozz tald-deċiżjoni. Il-Kumitat Konsultattiv jaqbel mal-Kummissjoni li l-impriżi kkonċernati mill-abbozz tad-deċiżjoni pparteċipaw fl-erba' każijiet ta' ksur uniku u kontinwu tal-Artikolu 101 TFUE u tal-Artikolu 53 tal-Ftehim dwar iż-ŻEE, kif spjegat fl-abbozz tad-deċiżjoni. Il-Kumitat Konsultattiv jaqbel mal-Kummissjoni li l-għan tal-erba' ftehimiet u/jew tal-prattiki miftiehma kien li jirristrinġu l-kompetizzjoni fis-sens tal-Artikolu 101 TFUE u tal-Artikolu 53 tal-Ftehim dwar iż-ŻEE. Il-Kumitat Konsultattiv jaqbel mal-Kummissjoni li l-erba' ftehimiet u/jew il-prattiki miftiehma kienu kapaċi jaffettwaw b'mod sinifikattiv l-kummerċ bejn l-Istati Membri tal-UE. Il-Kumitat Konsultattiv jaqbel mal-valutazzjoni tal-Kummissjoni fir-rigward tat-tul ta' żmien li damu l-erba' każijiet ta' ksur. Il-Kumitat Konsultattiv jaqbel mal-abbozz tad-deċiżjoni tal-Kummissjoni fir-rigward tad-destinarji ta' kull wieħed mill-erba' każijiet ta' ksur. Il-Kumitat Konsultattiv jaqbel mal-abbozz tad-deċiżjoni tal-Kummissjoni fir-rigward il-parti ta' Marutak bħala faċilitatur ta' wieħed mill-erba' każijiet ta' ksur. Il-Kumitat Konsultattiv jaqbel mal-Kummissjoni li jinħtieġ li tiġi imposta multa fuq id-destinatarji tal-abbozz tad-deċiżjoni għal kull wieħed mill-każijiet ta' ksur li huma kienu involuti fihom. Il-Kumitat Konsultattiv jaqbel mal-Kummissjoni dwar l-ammonti bażiċi tal-multi. Il-Kumitat Konsultattiv jaqbel mad-determinazzjoni tat-tul ta' żmien għall-finijiet tal-kalkolu tal-multi. Il-Kumitat Konsultattiv jaqbel mal-Kummissjoni li ma hemmx ċirkustanzi aggravanti u lanqas ma hemm ċirkustanzi mitiganti applikabbli f'dan il-każ. Il-Kumitat Konsultattiv jaqbel mal-Kummissjoni fir-rigward tat-tnaqqis tal-multi fuq il-bażi tal-Avviż tal-Avviż dwar il-Klemenza tal-2006. Il-Kumitat Konsultattiv jaqbel mal-Kummissjoni fir-rigward tat-tnaqqis tal-multi fuq il-bażi tal-Avviż ta' Riżolviment tal-2008. Il-Kumitat Konsultattiv jaqbel mal-Kummissjoni dwar l-ammonti finali tal-multi. Fir-risposti rispettivi tagħhom għad-DO, il-partijiet ikkonfermaw, skont l-Artikolu 10a(3) tar-Regolament (KE) Nru 773/2004, li d-DO irriflettiet il-kontenut tas-sottomissjonijiet dwar ir-riżolviment tagħhom. L-abbozz tad-deċiżjoni tal-Kummissjoni tikkonstata li l-partijiet kisru l-Artikolu 101 TFUE u l-Artikolu 53 tal-Ftehim dwar iż-ŻEE billi ħadu sehem f'wieħed jew aktar tal-erba' każijiet ta' ksur uniku u kontinwu li jikkonsisti f'koordinazzjoni tal-prezzijiet u tqassim tas-suq fir-rigward ta' fornimenti ta' ċerti tipi ta' prodotti OSS (jiġifieri ċ-ċinturini tas-sikurezza, l-airbags u/jew l-isteering wheel) għall-karozzi tal-passiġġieri bejn Lulju 2004 u Lulju 2010 għal għadd ta' manifatturi tal-karozzi Ġappuniż attivi fiż-ŻEE. Skont l-Artikolu 16 tad-Deċiżjoni 2011/695/UE, eżaminajt jekk l-abbozz tad-deċiżjoni jittrattax biss l-oġġezzjonijiet li fir-rigward tagħhom il-partijiet ingħataw l-opportunità li jippreżentaw l-opinjonijiet tagħhom. Jiena nikkonkludi li dan hu minnu. Brussell, il-21 ta' Novembru 2017. Fit-22 ta' Novembru 2017, il-Kummissjoni adottat Deċiżjoni li tirrigwarda erba' każijiet ta' ksur uniku u kontinwu tal-Artikolu 101 tat-Trattat u l-Artikolu 53 tal-Ftehim taż-ŻEE. Il-ksur kien jikkonsisti minn koordinazzjoni tal-prezzijiet u tqassim tas-suq fir-rigward tal-bejgħ ta' sistemi tas-sikurezza tal-okkupanti tal-karozzi tal-passiġġieri għal għadd ta' manifatturi Ġappuniżi tal-karozzi attivi fiż-ŻEE. Il-prodotti kkonċernati minn dan il-ksur huma sistemi tas-sikurezza passivi bħal ċinturini tas-sikurezza, airbags u roti tal-istering. Dan huwa tagħmir ewlieni mfassal biex iżid il-protezzjoni tal-okkupanti ta' vettura f'każ ta' kolliżjoni. Wara l-preżentazzjoni skont it-termini tal-Avviż ta' Klemenza tal-2006, tat-talbiet għall-immunità min-naħa ta' Tokai Rika, fi Frar 2011, rigward kartell dwar il-forniment ta' ċinturini tas-sikurezza lil Toyota u min-naħa ta' Takata, f'Marzu 2011, rigward ksur dwar il-forniment ta' ċinturini tas-sikurezza, airbags u roti tal-istering lil diversi manifatturi tal-karozzi, inklużi Toyota u Suzuki, f'Ġunju 2011 il-Kummissjoni għamlet spezzjonijiet mhux imħabbra skont l-Artikolu 20(4) tar-Regolament (KE) Nru 1/2003 fil-bini ta' Autoliv fil-Ġermanja. Fl-4 ta' Lulju 2011, Autoliv ippreżentat talba għall-klemenza. Fit-12 ta' Novembru 2013, Toyoda Gosei ppreżentat talba għall-klemenza. Fl-4 ta' April 2016, il-Kummissjoni nediet proċedimenti skont l-Artikolu 11(6) tar-Regolament (KE) Nru 1/2003 kontra l-Partijiet bil-għan li tidħol f'diskussjonijiet dwar ir-riżolviment magħhom. Fis-26 ta' Settembru 2017, il-Kummissjoni adottat dikjarazzjoni ta' oġġezzjonijiet indirizzata lill-Partijiet. Il-Partijiet kollha wieġbu għad-dikjarazzjoni ta' oġġezzjonijiet billi kkonfermaw li kienet tirrifletti l-kontenut tas-sottomissjonijiet tagħhom ta' riżolviment u li għalhekk huma baqgħu impenjati li jsegwu l-proċedura tar-riżolviment. Il-Kumitat Konsultattiv fil-qasam tal-Prattiki Restrittivi u Pożizzjonijiet Dominanti ħareġ opinjoni favorevoli fl-20 ta' Novembru 2017. Il-Kummissjoni adottat din id-Deċiżjoni fit-22 ta' Novembru 2017. L-erba' każijiet ta' ksur separati kollha kemm huma jirrigwardaw il-forniment ta' komponenti ta' sistemi tas-sikurezza tal-okkupanti għall-karozzi tal-passiġġieri fiż-ŻEE. Il-kamp ta' applikazzjoni tal-ksur huwa kif ġej: Koordinazzjoni bejn Tokai Rika, Takata, Autoliv u Marutaka rigward ċerti fornimenti ta' ċinturini tas-sikurezza lil Toyota. Koordinazzjoni bejn Takata, Toyoda Gosei u Autoliv rigward ċerti fornimenti ta' airbags lil Toyota. Koordinazzjoni bejn Takata u Tokai Rika rigward ċerti fornimenti ta' ċinturini tas-sikurezza lil Suzuki. Koordinazzjoni bejn Takata u Autoliv rigward ċerti fornimenti ta' ċinturini tas-sikurezza, airbags u roti tal-istering għal Honda. Tokai Rika, Takata u Autoliv ftiehmu fuq prezzijiet u fuq l-allokazzjoni tal-forniment ta' ċinturini tas-sikurezza għal Toyota. Id-diskussjonijiet koprew il-manutenzjoni tad-drittijiet kummerċjali, kollużjoni dwar ċerti talbiet għal kwotazzjoni (RFQs -requests for quotation), skambji ta' informazzjoni kummerċjalment sensittiva u koordinazzjoni dwar talbiet perjodiċi ta' Toyota għal rieżamijiet tal-prezzijiet/tnaqqis fl-ispejjeż, u talbiet relatati ma' żidiet fl-ispejjeż tal-materja prima. Il-kuntatti seħħew permezz ta' skambji bl-email, laqgħat wiċċ imb'wiċċ jew laqgħat bit-telefown. Marutaka kienet preżenti u ffaċilitat laqgħat bejn Takata u Tokai Rika u kienet f'kuntatt kemm ma' Tokai Rika, kif ukoll ma' Autoliv f'isem Takata sabiex tiskambja informazzjoni sensittiva għall-kompetizzjoni u torganizza laqgħat. Takata, Toyoda Gosei u Autoliv ftiehmu dwar il-bejgħ ta' airbags lil Toyota. Id-diskussjonijiet koprew iż-żamma tad-drittijiet kummerċjali, il-koordinazzjoni dwar ċerti RFQs, skambji ta' informazzjoni kummerċjalment sensittiva u koordinazzjoni dwar talbiet perjodiċi ta' Toyota għal rieżamijiet tal-prezzijiet/tnaqqis fl-ispejjeż. Il-kuntatti ħadu l-forma ta' skambji bl-email, telefonati u laqgħat, u seħħew l-aktar ta' spiss fuq bażi bilaterjali u xi drabi, il-kuntatti kienu jinvolvu lit-tliet kompetitturi. Takata u Tokai Rika ftiehmu dwar il-bejgħ ta' ċinturini tas-sikurezza lil Suzuki. Il-kollużjoni kienet tkopri ż-żamma tad-drittijiet kummerċjali, il-koordinazzjoni ta' ċerti RFQs, skambji ta' informazzjoni kummerċjalment sensittiva u l-koordinazzjoni dwar talbiet perjodiċi għal rieżamijiet tal-prezzijiet. Il-kuntatti saru permezz ta' skambji bl-email, laqgħat wiċċ imb'wiċċ jew laqgħat bit-telefown. Takata and Autoliv ftiehmu fir-rigward tal-bejgħ ta' ċinturini tas-sikurezza, airbags u roti tal-istering lil Honda. Id-diskussjonijiet koprew l-allokazzjoni ta' proġetti (abbażi tad-"drittijiet tal-operatur preeżistenti"), l-iskambji tal-informazzjoni tal-ipprezzar, skambji ta' (u f'xi każijiet, koordinazzjoni ta') prezzijiet għal materja prima u skambji ta' informazzjoni kummerċjalment sensittiva dwar it-tnaqqis fl-ispejjeż. Il-kuntatti saru permezz ta' skambji bl-email, laqgħat wiċċ imb'wiċċ jew laqgħat bit-telefown. Il-perjodu tal-parteċipazzjoni ta' kull waħda mill-partijiet fil-ksur kien kif ġej: Tokai Rika Co., Ltd qed tinżamm responsabbli għall-Ksur I u III. Takata Corporation qed tinżamm responsabbli għall-Ksur I, II, III u IV. Toyoda Gosei Co., Ltd qed tinżamm responsabbli għall-Ksur II. Marutaka Co., Ltd qed tinżamm responsabbli għall-Ksur I. Fil-Ksur I, il-valur tal-bejgħ huwa kkalkulat fuq il-bażi ta' medja annwali tal-bejgħ ta' ċinturini tas-sikurezza fiż-ŻEE maħsuba għal vetturi Toyota matul il-perjodu tal-ksur. Marutaka ma għandha ebda bejgħ fiż-ŻEE, billi hija attiva bħala distributur ta' TAKATA fil-Ġappun biss. Meta jitqies ir-rwol tagħha bħala faċilitatur f'dan il-ksur, il-valur tal-bejgħ ta' Marutaka ġie stmat fuq il-bażi ta' (i) il-valur tal-bejgħ fiż-ŻEE ta' ċinturini tas-sigurtà maħsuba għal vetturi Toyota tal-Partijiet l-oħra u (ii) il-fatturat globali tagħhom. Ir-riżultat imbagħad tnaqqas, b'konsiderazzjoni tar-rwol aktar limitat ta' Marutaka bħala faċilitatur. Fil-Ksur II, il-valur tal-bejgħ huwa kkalkulat fuq il-bażi ta' medja annwali tal-bejgħ ta' airbags fiż-ŻEE maħsuba għal vetturi Toyota matul il-perjodu tal-ksur. Fil-Ksur III, il-valur tal-bejgħ huwa kkalkulat fuq il-bażi ta' medja annwali tal-bejgħ ta' ċinturini tas-sikurezza fiż-ŻEE maħsuba għal vetturi Suzuki matul il-perjodu tal-ksur. Fil-Ksur IV, il-valur tal-bejgħ huwa kkalkulat fuq il-bażi tal-bejgħ ta' ċinturini tas-sikurezza, airbags u roti tal-istering fiż-ŻEE maħsuba għal vetturi Honda matul il-perjodu tal-ksur. Meta titqies in-natura tal-ksur u l-firxa ġeografika tiegħu, il-perċentwal tal-ammont varjabbli tal-multi kif ukoll l-ammont addizzjonali ("il-ħlas tad-dħul") qed jiġi stabbilit għal 17 % tal-valur tal-bejgħ għall-ksur. L-ammont varjabbli tal-parteċipazzjoni individwali tal-Partijiet fil-ksur hu mmultiplikat bin-numru ta' snin jew bi frazzjonijiet tas-sena rispettivament. Iż-żieda għall-perjodu hija kkalkulata fuq il-bażi ta' jiem. Ma hemm l-ebda ċirkustanza aggravanti jew mitiganti f'dan il-każ. Ma hemm l-ebda ħtieġa li jiġi aġġustat l-ammont bażiku tal-multa għall-finijiet ta' dissważjoni f'din id-deċiżjoni. L-ebda waħda mill-multi kkalkulati ma qabżet l-10 % tal-fatturat totali ta' impriża fl-2016. Tokai Rika kienet l-ewwel impriża li ppreżentat informazzjoni u evidenza li ssodisfaw il-kundizzjonijiet tal-punt 8(a) tal-Avviż ta' Klemenza tal-2006 fil-Ksur I. Għalhekk, Tokai Rika qed tingħata immunità mill-multi għall-Ksur I. Barra minn hekk, Tokai Rika kienet l-ewwel impriża li ssodisfat ir-rekwiżiti tal-punti 24 u 25 tal-Avviż ta' Klemenza tal-2006 fir-rigward tal-Ksur III. Għalhekk, Tokai Rika qed tingħata tnaqqis ta' 46 % tal-multa għall-Ksur III. Takata kienet l-ewwel impriża li ppreżentat informazzjoni u evidenza li ssodisfaw il-kundizzjonijiet tal-punt 8(a) tal-Avviż ta' Klemenza tal-2006 fil-Ksur II, III u IV. Għalhekk, Takata qed tingħata immunità mill-multi għall-Ksur II, III u IV. Barra minn hekk, Takata kienet l-ewwel impriża li ssodisfat ir-rekwiżiti tal-punti 24 u 25 tal-Avviż ta' Klemenza tal-2006 fir-rigward tal-Ksur I. Għalhekk, Takata qed tingħata tnaqqis ta' 50 % tal-multa għall-Ksur I. Autoliv kienet l-ewwel impriża li ssodisfat ir-rekwżiti tal-punti 24 u 25 tal-Avviż ta' Klemenza tal-2006 fir-rigward tal-Ksur II u IV u t-tieni impriża li ssodisfat ir-rekwiżiti tal-punti 24 u 25 tal-Avviż ta' Klemenza fir-rigward tal-Ksur I. Għalhekk, Autoliv qed tingħata tnaqqis tal-multa ta' 30 % għall-Ksur I u ta' 50 % għall-Ksur II u IV. Autoliv kienet l-ewwel parti li ppreżentat evidenza ċara fis-sens tal-punt 25 tal-Avviż ta' Klemenza tal-2006 li ppermettiet lill-Kummissjoni testendi l-perjodu tal-Ksur I, II u IV. F'konformità mal-punt 26 tal-Avviż ta' Klemenza tal-2006, il-perjodi msemmija mhumiex ikkunsidrati meta tiġi ffissata l-multa għal Autoliv għall-Ksur I, II u IV. Toyoda Gosei kienet it-tieni impriża li ssodisfat ir-rekwiżiti tal-punti 24 u 25 tal-Avviż ta' Klemenza fir-rigward tal-Ksur II. Għalhekk, Toyoda Gosei qed tingħata tnaqqis ta' 28 % tal-multa għall-Ksur II. Toyoda Gosei kienet l-ewwel parti li ppreżentat evidenza ċara fis-sens tal-punt 25 tal-Avviż ta' Klemenza tal-2006 li ppermettiet lill-Kummissjoni testendi l-perjodu tal-Ksur II. F'konformità mal-punt 26 tal-Avviż ta' Klemenza tal-2006, il-Kummissjoni mhux se tqis il-perjodu imsemmi meta tiffissa l-multa għal Toyoda Gosei għall-Ksur II. Minħabba l-applikazzjoni tal-Avviż ta' Riżolviment, l-ammont tal-multi li jridu jiġu imposti fuq kull Parti tnaqqas b'10 %. It-tnaqqis ġie miżjud mal-kumpens mogħti bħala benefiċċju tat-trattament favorevoli. Il-multi li ġejjin ġew imposti skont l-Artikolu 23(2) tar-Regolament (KE) Nru 1/2003: Għall-Ksur I: Għall-Ksur II: Għall-Ksur III: Għall-Ksur IV: L-operaturi ekonomiċi huma infurmati wkoll li l-iskadenza għall-oġġezzjonijiet kontra t-talbiet ġodda għandhom jaslu għand il-Kummissjoni, permezz tal-amministrazzjonijiet nazzjonali, hija s-15 ta' Ġunju 2018, li hija d-data tat-tieni laqgħa skedata tal-Grupp dwar il-Kwistjonijiet ta' Ekonomija Tariffarja L-operaturi interessati huma avżati biex jikkonsultaw il-lista b'mod regolari sabiex ikollhom informazzjoni dwar kif tkun is-sitwazzjoni fejn jidħlu t-talbiet. Aktar informazzjoni dwar il-proċedura tas-sospensjonijiet tat-tariffi awtonomi tinsab fuq il-websajt Europa: Is-Syndicat "Bleu des Causses" huwa magħmul minn operaturi tad-DOP "Bleu des Causses" (produtturi, kolletturi, proċessuri u speċjalisti tal-maturazzjoni) u għandu interess leġittimu li jressaq din l-applikazzjoni. Isem tal-prodott Deskrizzjoni tal-prodott Żona ġeografika Prova tal-oriġini Metodu ta' produzzjoni Oħrajn: kontroll, rabta, strutturi ta' kontroll Emenda fl-ispeċifikazzjoni tal-prodott ta' DOP jew IĠP irreġistrata li ma tistax titqies bħala emenda minuri skont it-tielet subparagrafu tal-Artikolu 53(2) tar-Regolament (UE) Nru 1151/2012 Emenda fl-ispeċifikazzjoni tal-prodott ta' DOP jew IĠP irreġistrata, li għaliha ma jkunx ġie ppubblikat dokument uniku (jew ekwivalenti), li ma tistax titqies bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012 Għal aktar preċiżjoni, id-deskrizzjoni tal-prodott ġiet kompluta: il-kliem "ġobon mill-ħalib tal-baqra" huma sostitwiti bil-kliem "ġobon magħmul esklużivament mill-ħalib tal-baqra", sabiex tiġi evitata kwalunkwe ambigwità; il-kliem "miżjud bit-tames" huwa miżjud, b'referenza għat-teknika tal-manifattura; il-kliem "iffermentat u mmellaħ" huma miżjuda biex jikkaratterizzaw il-qalba. Il-kontenut minimu tax-xaħam fil-ġobon wara li jitnixxef għal kollox żdied għal 50 gramma xaħam għal kull 100 gramma ġobon wara t-tnixxif sħiħ (50 %) minflok 45 %, minħabba ż-żieda tax-xaħam fl-għamla tal-ħalib u fil-produzzjoni tal-"Bleu des Causses" bil-ħalib sħiħ. B'hekk ġie nnotat b'mod regolari li l-ġobon "Bleu des Causses" wara t-tnixxif sħiħ ikollu kontenut ta' xaħam li jaqbeż il-50 %. Għalhekk il-frażi "Il-'Blue des Causses' huwa ġobon prodott esklużivament mill-ħalib tal-baqra mhux xkumat, miżjud bit-tames, b'qalba rħamata u mhux ippressata, mhux imsajjar, iffermentat u mmellaħ, li jkun fih mill-inqas 50 gramma xaħam għal kull 100 gramma ġobon wara li jitnixxef bis-sħiħ u b'kontenut ta' materjal niexef li m'għandux ikun inqas minn 53 gramma għal kull 100 gramma ġobon." tissostitwixxi l-frażi tal-ispeċifikazzjonijiet attwali "Il-Blue des Causses huwa ġobon b'ħalib tal-baqra mhux xkumat b'qalba rħamata u mhux ippressata u mhux imsajjar b'45 % xaħam meta mqabbel mal-estratt niexef, b'dan tal-aħħar ikun mill-inqas 53 gramma għal kull 100 g ġobon". Id-dijametru tal-ġobon għandu valur minimu ta' 19-il ċentimetru u valur massimu ta' 21 ċentimetru. Dawn il-valuri jissostitwixxu l-kliem "madwar 20 cm" għal preċiżjoni aħjar. L-għoli massimu żdied b'żewġ ċentimetri biex jilħaq it-12-il ċentimetru (minflok 10) u l-firxa tal-piż saret kemxejn ikbar: din ġiet stabbilita minn 2,2 sa 3,3 kilogrammi minflok 2,3 sa 3 kilogrammi. Dawn il-valuri jirriflettu b'mod aktar preċiż ir-realtà tad-dimensjonijiet attwali tal-ġobon. Fl-aħħar nett, huwa miżjud li l-ġobon huwa "ta' forma regolari" sabiex jiġu evitati difetti fil-forma tal-ġobon. Deskrizzjoni tat-togħma, tal-qalba u tas-sawra hija miżjuda: "Il-qalba għandha lewn abjad ivorju, b'kulur uniformi, ratba, fina, b'vina blu fl-aħdar mifruxa b'mod ugwali, li jista' jkun fiha traċċi ta' toqob tal-labra. Is-sawra hija ratba u kremuża. It-togħma hija pura, delizzjuża, bi rwejjaħ karatteristiċi tal-ġobon blu, li jista' jkun fiha imrar ħafif mingħajr ma tkun eċċessivament pikkanti jew mielħa". Din id-deskrizzjoni tgħodd għall-analiżi organolettika tal-prodott fil-kuntest tal-kontroll. Il-frażi "Il-ġobon jista' jibbenefika mid-denominazzjoni tal-oriġini "Bleu des Causses" biss mis-sebgħin jum mid-data ta' meta jiżdied it-tames" hija miżjuda u tissostitwixxi l-frażijiet "It-tul totali tar-raffinar ivarja skont il-manifatturi u r-raffinaturi. Dan huwa ta' 70 sa 130 jum", li tinsab taħt l-intestatura "Metodu ta' Produzzjoni" tal-ispeċifikazzjoni attwali. Il-perjodu minimu li minnu l-ġobon jista' jibbenefika mid-DPO ma nbidilx. Issa huwa speċifikat li dan it-tul jingħadd mid-data taż-żieda bit-tames. Il-perjodu massimu tar-raffinar ta' 130 jum, li kien indikattiv, huwa mħassar. Huwa speċifikat li "Il-qtugħ tal-'Bleu des Causses' ikun permess jekk ma jiżnaturalizzax is-sawra tiegħu. Il-'Bleu des Causses' jista' jiġi ppreżentat f'biċċiet minn qtugħ mekkaniku volontarju." Meta jitqies l-iżvilupp kostanti fil-modi ta' konsum tal-ġobon, din id-dispożizzjoni tiffissa qafas sabiex jiġu evitati derivattivi f'termini tat-tip ta' qtugħ. Il-paragrafi "Iż-żona tal-produzzjoni tkopri r-reġjun ta' Causses, jiġifieri parti tad-département ta' Aveyron u d-départements ġirien ta' Lot, Lozère, Gard u Hérault li għandhom il-karattru ta' Causses tal-franka" u "ir-raffinar tal-ġobon isir fl-kantini ta' Causses inklużi fiż-żona ġeografika limitata għal-cantons ta' Campagnac, Cornus, Millau, Peyreleau, Saint-Affrique (Aveyron), għall-belt ta' Trier (Gard) u l-muniċipalitàta' Pégairolles-de-l'Escalette (Hérault)" fl-ispeċifikazzjonijiet, u l-paragrafi li jittrattaw is-sommarju ppubblikat, huma mħassra u sostitwiti bil-paragrafi "Il-produzzjoni tal-ħalib, il-manifattura, ir-raffinar u l-maturazzjoni tal-ġobon 'Bleu des Causses' isiru fiż-żona ġeografika ppreżentata fil-forma ta' możajk ta' artijiet bi blat magmatiku, metamorfiku jew tal-franka. Il-Causses tal-franka huma elementi karatteristiċi tal-pajsaġġ ta' dan it-territorju. Dawn għandhom il-partikolarità li joffru minn żmien għal żmien kantini naturali mgħammra bi fleurines li jippermettu r-regolazzjoni b'mod naturali tal-umdità u tal-ventilazzjoni. Instab li dawn il-kantini huma partikolarment adattati għar-raffinar tal-'Bleu des Causses', li ilu jsir f'dawn l-inħawi għal żmien twil" u "Iż-żona ġeografika tad-denominazzjoni tal-oriġini 'Bleu des Causses' tkopri kważi d-départements kollha ta' Aveyron u parti mid-départements ta' Lott, Lozère, Gard u Hérault", li huma aktar preċiżi u li jippermettu l-preżentazzjoni fil-qosor taż-żona ġeografika li l-Causses tal-franka huma karatteristiki tagħha. Il-kontorni taż-żona ġeografika mhumiex mibdula. Sabiex tingħata deskrizzjoni preċiża u mhux ambigwa taż-żona ġeografika, il-muniċipalitajiet li jsawruha huma elenkati fl-ispeċifikazzjonijiet. Din id-deskrizzjoni ssegwi dik imsemmija aktar fil-qosor fis-sommarju ippubblikat. Dan ix-xogħol editorjali enfasizza nuqqas fid-deskrizzjoni taż-żona ġeografika fl-ispeċifikazzjonijiet attwali. fil-fatt, f'din tħallew barra 5 muniċipalitajiet tad-département ta' Aveyron li jinsabu fil-qalba taż-żona ġeografika: Druelle-Balsac, Luc-la-Primaube, Le Monastère, Olemps u Sainte-Radegonde. Dawn il-muniċipalitajiet huma miżjuda fl-ispeċifikazzjonijiet. Din hija korrezzjoni ta' żball manwali li ma jpoġġix f'dubju r-rabta bejn il-prodott u l-oriġini ġeografika tiegħu. Hija prevista dikjarazzjoni ta' identifikazzjoni tal-operaturi, filwaqt li ġiet sostitwita d-dikjarazzjoni tal-kompetenza. L-identifikazzjoni tal-operaturi hija prerekwiżit għall-approvazzjoni tagħhom, li tirrikonoxxi l-kompetenza tagħhom li jissodisfaw ir-rekwiżiti tal-ispeċifikazzjoni tal-indikazzjoni li jibbenefikaw minnha. Żdiedu wkoll dikjarazzjonijiet bil-quddiem ta' nuqqas ta' intenzjoni ta' produzzjoni u ta' tkomplija tal-produzzjoni, li jippermettu monitoraġġ preċiż fuq l-operaturi li jixtiequ jirtiraw b'mod temporanju mid-denominazzjoni tal-oriġini, u b'hekk ġiet iffaċilitata l-ġestjoni tad-denominazzjoni tal-oriġini, speċjalment għall-kontrolli tal-produzzjoni u għall-analiżijiet organolettiċi. Żdiedu l-kontenut u l-modalitajiet tat-trażmissjoni tad-dikjarazzjonijiet neċessarji għall-għarfien u s-sorveljanza tal-prodotti maħsuba biex jiġu kummerċjalizzati b'denominazzjoni ta' oriġini. Dawn jippermettu li l-grupp jiżgura l-monitoraġġ tad-denominazzjoni. Il-lista ta' reġistrazzjonijiet li l-operaturi għandhom iwettqu hija miżjuda sabiex jiġi ffaċilitat il-kontroll tat-traċċabbiltà u tal-kundizzjonijiet ta' produzzjoni ddefiniti mill-ispeċifikazzjonijiet. Żdiedet definizzjoni tal-merħla tal-ħalib. Din tirrigwarda "il-baqar tal-ħalib u l-erieħ ta' tiġdid tal-merħla kollha preżenti fl-impriża agrikola", waqt li ġie ppreċiżat li "il-baqar tal-ħalib huma l-annimali li jkunu qegħdin jipproduċu l-ħalib u dawk li ma jipproduċuhx" u li "l-erieħ huma l-annimali bejn il-fażi tal-ftim sakemm iwelldu." Din id-definizzjoni hija maħsuba biex tistabbilixxi b'mod ċar għal liema annimali qiegħda ssir referenza bl-użu tat-termini "merħla li tipproduċi l-ħalib", "baqar tal-ħalib" u "erieħ" fil-kumplament tal-ispeċifikazzjonijiet, sabiex tiġi evitata kwalunkwe konfużjoni u jiġu ffaċilitati l-kontrolli. L-ispeċifikazzjonijiet attwali ma fihom ebda dispożizzjoni dwar l-oriġini tal-għalf tal-baqar tal-ħalib, jiġifieri dispożizzjoni li tistipula li "id-dieta bażika tal-baqar tal-ħalib tiġi minn mill-inqas 80 % taż-żona ġeografika, f'termini ta' materja niexfa, bħala medja fis-sena u fuq il-baqar tal-ħalib kollha" biex tissaħħaħ ir-rabta maż-żona ġeografika. Dan il-limitu ta' 80 % huwa ddefinit minħabba l-karatteristiċi klimatiċi taż-żona ġeografika tal-"Bleu des Causses" (niexfa, faċilment suxxettibbli għan-nixfa). żdiedet deskrizzjoni tal-għamla tad-dieta bażika tal-baqar tal-ħalib. Din tirrigwarda "l-għalf kollu, eskluż il-kruċifri fl-għamla ta' għalf aħdar". Il-kruċifri huma pprojbiti minħabba l-impatt negattiv tagħhom fuq il-karatteristiċi organolettiċi tal-ħalib (it-togħma ta' kaboċċa). Żdied ukoll li "barra mill-perjodu meta jirgħu, il-baqar tal-ħalib għandhom jirċievu kuljum mill-inqas 3 kg tiben għal kull baqra, espress bħala materja niexfa." Din id-dispożizzjoni hija supplimentata bil-frażi "Tiben tfisser ħaxix maħsud u mnixxef b'rata ta' materja niexfa ta' aktar minn 80 %." Din id-definizzjoni tgħodd fil-kuntest tal-kontroll. Obbligu ta' ragħa ta' mill-inqas 120 jum fis-sena ddaħħal għall-baqar tal-ħalib li jreddgħu, issupplimentata b'dispożizzjoni li tipprevedi erja minima ta' 30 mitt metru kwadrat għal kull baqra pprovduta għar-ragħa, bħala medja tul il-perjodu tar-ragħa. Huwa miżjud ukoll li "l-mergħat għandhom ikunu aċċessibbli għall-annimali". Dawn il-kundizzjonijiet għandhom l-għan li jsaħħu r-rwol tar-ragħa fid-dieta tal-baqar tal-ħalib u b'hekk tissaħħaħ r-rabta maż-żona ġeografika. Il-modalitajiet tal-għalf għall-erħiet u l-baqar xotti huma introdotti kif ġej: "Mill-inqas xahar qabel jibdew ireddgħu, l-erħiet u l-baqar xotti għandhom ikunu preżenti fir-razzett u l-għalf tagħhom għalhekk għandu jissodisfa d-dispożizzjonijiet stabbiliti mill-ispeċifikazzjonijiet għall-għalf tal-baqar tal-ħalib li jkunu qed ireddgħu." Għalhekk, dawn l-annimali jibbenefikaw minn perjodu ta' adattament ta' mill-inqas xahar qabel ma l-ħalib tagħhom jintuża għall-produzzjoni tal-"Bleu des Causses". Iddaħħlet ukoll projbizzjoni fuq it-trobbija fil-magħluq tal-baqar tal-ħalib, sabiex tkun garantita r-rabta mat-territorju permezz tal-għalf tal-annimali. Żdiedet dispożizzjoni li tillimita l-għoti ta' supplimenti u ta' addittivi għal 1 800 kg ta' materja niexfa għal kull baqra tal-ħalib fis-sena, bħala medja għall-baqar tal-ħalib kollha, biex jiġi evitat li dan l-ikel ikollu rwol importanti ħafna fl-għalf. Barra minn hekk, il-materja prima awtorizzata fl-ikel komplementari mqassam lill-baqar tal-ħalib u l-addittivi awtorizzati ġew kollha soġġetti għal lista pożittiva, neċessarji biex l-għalf jiġi mmaniġġjat, iggarantit u kkontrollat aħjar. Ġiet miżjuda dispożizzjoni li tipprojbixxi l-OĠM fl-għalf tal-annimali u fil-kultivazzjonijiet tal-impriża agrikola, sabiex jinżamm il-karattru tradizzjonali tal-għalf. Żdiedu d-dispożizzjonijiet li ġejjin: "Wara l-ħlib, il-ħalib jinħażen f'tank imkessaħ" u "l-ħżin tiegħu fir-razzett ma jistax ikun għal aktar minn 48 siegħa minn wara l-aktar ħlib antik." Dawn il-preċiżjonijiet għandhom l-għan li jillimitaw id-degradazzjoni tal-kwalità tal-ħalib. Huwa miżjud li "It-tbattil taċ-ċisterni f'tankijiet fissi għandu jitwettaq b'mod obbligatorju fiż-żona ġeografika tad-denominazzjoni". Din id-dispożizzjoni għandha l-għan li ssaħħaħ it-traċċabilità tal-ħalib miġbur u li tiffaċilita l-kontroll. L-ispeċifikazzjonijiet attwali, li ma fihomx dispożizzjonijiet dwar dan is-suġġett, huma supplimentati biż-żieda tal-frażi "il-ħalib użat għall-manifattura tal-'Bleu des Causses' jista' jkun nej jew ittrattat bis-sħana." Barra minn hekk, mad-deskrizzjoni tal-prodott li tindika li l-"Bleu des Causses huwa ġobon prodott esklużivament b'ħalib tal-baqra mhux xkumat", żdied li "il-manifattura tal-ġobon issir minn ħalib sħiħ, mhux standardizzat fix-xaħam u fil-proteina u mhux omoġenizzat". Din tikkorrispondi mal-prattiċi implimentati tul bosta snin għat-trattament tal-ħalib għall-produzzjoni tal-"Bleu des Causses". Iddaħħal dewmien massimu ta' 36 siegħa bejn il-wasla tal-ħalib fil-fabbrika tal-ipproċessar u ż-żieda bit-tames, biex jiġi evitat id-deterjorament tal-materja prima. It-temperatura taż-żieda bit-tames żdiedet bi ftit u ġiet stabbilita b'valur minimu ta' 31 °C u b'valur massimu ta' 35 °C, li tissostitwixxi t-termini "madwar 30 °C", għal aktar preċiżjoni. It-temperatura taż-żieda bit-tames għandha influwenza kbira fuq l-attività tat-tames u l-aġġustament tagħha fil-medda ta' "31 °C–35 °C", li tikkorrispondi mal-valuri li jintużaw is-soltu, huwa parametru importanti fil-kontroll tal-manifattura. Huwa ppreċiżat li l-ħalib irid ikun "esklużivament miżjud bit-tames", li tissostitwixxi l-frażijiet "il-koagulazzjoni hija kkawżata mit-tames" u li "L-attività taż-żieda bit-tames fil-ħalib għandha ssir esklużivament bit-tames". Din hija modifika formali, għax il-metodu tradizzjonali tal-koagulazzjoni tal-ħalib bit-tames kien dejjem iddikjarat. Il-kliem "li s-sikurezza tagħhom tintwera bl-użu" żdiedu wara l-kliem "kolturi inoffensivi tal-batterji, ħmira u moffa" sabiex tiġi ċċarata t-tifsira. L-istadji tal-qtugħ u tat-taħlit tal-baqta li jsiru wara l-koagulazzjoni huma deskritti f'aktar dettall, u dan jissostitwixxi l-frażi "Il-baqta tinqata' f'kubi, u wara jsir it-taħlit segwit minn ħin ta' mistrieħ". Id-daqs tal-qamħ tal-baqta wara l-qtugħ, ta' bejn 1 u 3 ċentimetri, ġie miżjud; Il-ħtieġa li jinkiseb qamħ "mhux uniformi" ġiet introdotta, u dan huwa importanti fl-istadju sussegwenti għall-formazzjoni tal-fetħiet fil-ġobon: fil-fatt, il-qamħ tal-baqta "mhux uniformi" jibqa' individwalizzat fil-ħin tal-iffurmar; Qed tiddaħħal referenza għal fażi ta' tisfija li ssir f'bettija u/jew fuq tapit tat-tisfija, qabel ma jsir l-iffurmar. Din il-fażi telimina parti mis-serum qabel l-iffurmar mingħajr ma jitgħaffeġ il-qamħ tal-baqta. Il-frażi "It-taħlita tal-baqta-serum tiġi ffurmata u msaffija tul 2 sa 4 ijiem b'diversi dawriet kuljum" hija sostitwita bid-dispożizzjonijiet li ġejjin li huma aktar dettaljati: "It-taħlita tal-baqta-serum tiġi ffurmata. Tista' tinħadem u titħallat mal-iffurmar": Dawn l-attivitajiet għandhom l-għan li jerġgħu jissospendu l-qamħ tal-baqta; "Il-bidu tal-iffurmar isir matul mill-inqas siegħa u 30 minuta sa massimu ta' 3 sigħat wara ż-żieda bit-tames". Din id-dispożizzjoni tispeċifika l-limiti li lil hinn minnhom l-intervall bejn iż-żieda bit-tames u l-iffurmar ma jibqax ottimali għall-manifattura tal-"Bleu des Causses"; "Wara ssegwi tisfija spontanja mingħajr ippressar. Il-ġobon jiddawwar b'mod regolari biex tinkiseb it-tisfija mixtieqa u dan isir f'kamra b'temperatura ta' bejn 15 u 22 °C tul perjodu ta' 36 sa 72 siegħa mill-bidu tal-iffurmar." Dawn id-dispożizzjonijiet, li huma iktar preċiżi, jikkorrispondu mal-użi tal-manifattura. L-iffissar tal-parametri tat-temperatura u tal-ħin tat-tisfija huwa importanti biex tiġi kkontrollata l-kurva tal-aċidifikazzjoni tal-"Bleu des Causses", li hija involuta fl-għażla tal-flora tal-ġobon. Żdiedet id-dispożizzjoni "Il-ġobon iffurmat imbagħad jgħaddi mill-fażi tal-iffissar tat-temperatura tat-tmelliħ, li ddum minn 15-il siegħa sa 30 siegħa, f'kamra b'temperatura ta' bejn 7 °C u 14 °C". Din il-fażi tal-iffissar tat-temperatura tat-tmelliħ tippermetti li t-temperatura tal-ġobon titnaqqas gradwalment u tiżgura t-tranżizzjoni bejn il-fażijiet tat-tisfija u tat-tmelliħ. Id-dispożizzjonijiet "It-titqib isir f'kantina jew ġo fabbrika tal-ġobon bejn il-5 u 12-il jum wara d-data taż-żieda bit-tames sabiex jiġu ffurmati passaġġi ta' ventilazzjoni fil-ġobon. Il-ħin bejn it-titqib u d-dħul fil-kantina tal-ġobon huwa ta' massimu ta' 5 ijiem" huma introdotti u l-frażi "Mal-wasla fil-kantini, il-ġobon jiġi mtaqqab biex jiġu ffurmati passaġġi ta' ventilazzjoni fil-ġobon" tneħħiet. Dawn l-emendi jippermettu: Minn banda, li tingħata definizzjoni aħjar tal-ħin tat-titqib, sakemm dan ma jsirx b'mod regolari mal-wasla fil-kantina: fil-fatt dan jista' jsir ukoll ġo fabbrika tal-ġobon; Mill-banda l-oħra, li jiġi stipulat l-intervall ta' bejn iż-żieda bit-tames u t-titqib, biex tingħata deskrizzjoni aħjar tal-proċess tal-iżvilupp tal-prodott; L-operazzjoni tat-tneħħija tal-melħ tal-wiċċ qabel l-ispedizzjoni fil-kantina mhix sistematikament meħtieġa, u għaldaqstant żdied li din il-fażi hija "fakultattiva". Il-kliem "kantini naturali ta' raffinar li jinsabu fiż-żona ddefinita" huma sostitwiti bil-kliem "kantini naturali tal-Causses tal-franka, ivventilati b'mod naturali b'kurrenti ta' arja friska u niedja li jiġu minn xquq naturali tal-franka msejħa "fleurines"" sabiex tingħata deskrizzjoni dettaljata tal-kantini naturali billi tiġi enfasizzata s-sistema speċifika ta' ventilazzjoni tax-xquq naturali msejħa "fleurines". Ir-referenza għaż-żona ddefinita tal-post tal-kantini tħassret minħabba li l-fażijiet li jiżvolġu fiż-żona ġeografika huma diġà ppreċiżati fil-kapitolu "deskrizzjoni taż-żona ġeografika". Id-dispożizzjoni li tippreċiża li l-ġobon jitpoġġa f'ringieli tneħħiet minħabba li jista' jkun hemm arranġamenti differenti fil-kantina tal-ġobon, mingħajr ma din id-dispożizzjoni jkollha impatt fuq il-prodott. Il-kliem "madwar għaxart ijiem", li mhumiex preċiżi biżżejjed, huma sostitwiti bid-definizzjoni ta' tul minimu ta' 12-il jum mid-dħul fil-kantina. Dan il-perjodu jikkorrispondi mal-prattika ta' meta l-kantina tkun sħuna (f'perjodi kiesħa, it-tul tar-raffinar fil-kantina naturali jitwal); Id-dispożizzjoni li tippreċiża li t-temperatura tal-kantina naturali għandha tkun stabbilta bejn 8 u 13 °C tħassret. fil-fatt, dan il-parametru tat-temperatura ma jistax jiġi rregolat peress li dan huwa dipendenti mill-ventilazzjoni naturali pprovduta mill-fleurines, li tvarja skont il-kundizzjonijiet klimatiċi tal-ambjent estern. Il-frażi "Imbagħad, dan ikun soġġett għal tindif 'tal-epidermide' u għal imballaġġ partikolari qabel ma jitqiegħed f'kamra kiesħa għat-tkomplija tar-raffinar anerobiku" hija sostitwita bil-frażijiet "Imbagħad, il-ġobon jitpoġġa f'imballaġġ individwali, newtrali u temporanju (operazzjoni msejħa 'ssiġillar') qabel ma jitqiegħed f'kamra mkessħa biex isegwi fażi ta' maturazzjoni anerobika. It-temperatura ta' din il-kamra ma tistax tkun inqas minn – 4 °C u lanqas ogħla minn + 4 °C": Peress li l-operazzjoni tat-tindif tal-epidermide ta' qabel l-imballaġġ tista' ma tkunx sistematika għaliex din m'għandhiex influwenza fuq il-karatteristiċi tal-ġobon, id-dispożizzjoni "ikun soġġett għal tindif tal-epidermide" tneħħiet; Il-kunċett ta' "imballaġġ partikulari" huwa sostitwit b'deskrizzjoni iktar preċiża tal-imballaġġ, li huwa individwali, newtrali (jiġifieri mingħajr reġistrazzjonijiet għajr dawk meħtieġa għat-traċċabbiltà) u temporanja. Din l-operazzjoni tissejjaħ "issiġillar"; Il-fażi tar-"raffinar f'kamra kiesħa" issa hija msemmija bit-termini tekniċi aktar preċiżi ta' "maturazzjoni f'kamra mkessħa", li tiżvolġi b'mod anerobiku; Il-medda tat-temperatura ta' din il-fażi ta' maturazzjoni hija ppreċiżata (minn – 4 °C sa + 4 °C), sabiex jiġu rregolati aħjar il-kundizzjonijiet tal-produzzjoni tal-"Bleu des Causses". Huwa miżjud li "il-ġobon ma jistax jinħareġ mill-kamra tal-maturazzjoni qabel is-70 jum jew wara l-190 jum mid-data taż-żieda bit-tames". Din il-frażi tissostitwixxi l-frażi "It-tul totali tar-raffinar ivarja skont il-manifatturi u r-raffinaturi. Dan huwa ta' 70 sa 130 jum", li kienet inqas preċiża. It-tul totali tal-maturazzjoni ta' 130 jum tneħħa. Minflok, id-definizzjoni ta' tul massimu ta' 190 jum f'kamra mkessħa mid-data taż-żieda bit-tames tiggarantixxi l-konformità mal-karatteristiċi organolettiċi tal-prodott. Il-projbizzjoni fuq il-preżervazzjoni f'atmosfera modifikata tal-ġobon frisk u tal-ġobon li jkun se jiġi raffinat ġiet estiża għall-ġobon li jkun qiegħed jimmatura, minħabba li l-preżervazzjoni f'atmosfera modifikata mhix kompatibbli mal-proċess tal-maturazzjoni. Il-frażijiet "Wara l-ħruġ il-ġobon jitqiegħed f'kamra ta' serħan" tul 4 sa 6 ijiem. Imbagħad jitnaddaf fuq il-wiċċ u jiġi kklassifikat skont il-kriterji tal-piż, tal-għamla, tal-kwalità" tneħħew. fil-fatt, il-fażijiet tat-tqegħid f'kamra ta' serħan (kamra fejn il-ġobon jinħażen wara l-ħruġ mill-kamra ta' maturazzjoni, waqt l-istennija tal-kondizzjonament tiegħu), tat-tindif tal-wiċċ u tal-klassifikazzjoni skont il-kriterji tal-piż, tal-għamla u tal-kwalità, jistgħu ma jiġux ipprattikati b'mod sistematiku, dejjem skont il-ħtiġijiet tal-fabbrika tal-ġobon, mingħajr ma jiġu affettwati l-ispeċifiċitajiet tal-prodott. L-obbligu li jitqiegħed il-logo "INAO" tneħħa u ġie sostitwit mill-obbligu li jitqiegħed is-simbolu "AOP" (DPO) tal-Unjoni Ewropea. Sabiex jiġu speċifikati r-referenzi li jistgħu jkunu kontigwi mal-isem tad-denominazzjoni, il-frażi li ġejja hija miżjuda: "Irrispettivament mill-kliem regolamentari applikabbli għall-ġobon kollu, l-użu ta' kull kwalifika oħra mehmuża direttament mal-isem tad-denominazzjoni fuq it-tikketta, fir-reklamar, fuq il-fatturi jew fuq id-dokumenti kummerċjali huwa pprojbit, għajr għal marki kummerċjali u marki ta' produzzjoni partikolari u n-nota 'immaturat f'kantini naturali.'" Dan jinkludi l-aktar il-possibbiltà li ssir referenza għar-raffinar f'kantini naturali, li hija waħda mill-ispeċifiċitajiet tal-"Bleu des Causses". Mas-subintestatura "Kontroll tal-prodott", żdied li l-analiżi analitika u organolettika tal-prodott "issir permezz ta' kampjuni fuq ġobnijiet li jkollhom mill-inqas 70 jum mid-data taż-żieda tat-tames, skont il-proċeduri ppjanati mill-pjan tal-kontroll". fil-fatt, din l-informazzjoni tintuża fil-pjan tal-kontroll tad-denominazzjoni tal-oriġini mfassal minn korp ta' kontroll. L-intestatura "Elementi li jiġġustifikaw ir-rabta mal-ambjent ġeografiku" ġiet riformulata u strutturata fi tliet partijiet sabiex issir enfażi aħjar fuq il-komponenti differenti tar-rabta mal-ambjent ġeografiku. Għalhekk, il-parti "speċifiċità taż-żona ġeografika" tinkludi l-fatturi naturali billi tenfasizza b'mod partikolari l-erożjoni tal-Causses tal-franka fl-oriġini tal-kantini u tal-fleurines, kif ukoll il-fatturi umani permezz tas-sommarju tal-parti storika u b'enfasi tal-għarfien speċifiku tal-produtturi tal-"Bleu des Causses" (inkluż l-adattament tat-trobbija tal-bhejjem għat-territorju, il-manifattura tal-ħalib sħiħ, it-taħlit tal-qamħ tal-baqta f'kantina tal-manifattura, it-tisfija mingħajr ippressar, it-titqib, it-tmelliħ, ir-raffinar f'kantini naturali, il-maturazzjoni anerobika). Il-parti ta' "speċifiċità tal-prodott" ġiet aġġornata bl-elementi introdotti fid-deskrizzjoni tal-prodott. Fl-aħħar nett, il-punt "Rabta kawżali" jispjega l-interazzjonijiet bejn il-fatturi naturali u umani u l-prodott. Sabiex tiġi aġġornata l-intestatura "Referenzi għall-istruttura ta' kontroll", l-isem u d-dettalji tal-istrutturi ta' kontroll ġew immodifikati. Fl-aħħar nett, tabella li tippreżenta l-punti prinċipali li għandhom jiġu kkontrollati u l-metodu ta' evalwazzjoni tagħhom żdiedet b'mod konformi mar-regolamentazzjoni nazzjonali fis-seħħ. Klassi 1.3. Ġobon Il-"Blue des Causses" huwa ġobon prodott esklużivament mill-ħalib tal-baqra mhux xkumat, miżjud bit-tames, b'qalba rħamata u mhux ippressata, mhux imsajjar, iffermentat u mmellaħ, li jkun fih mill-inqas 50 gramma xaħam għal kull 100 gramma ġobon wara li jitnixxef bis-sħiħ u b'kontenut ta' materjal niexef li m'għandux ikun inqas minn 53 gramma għal kull 100 gramma ġobon. Dan jiġi fil-forma ta' ċilindru ċatt, b'forma regolari, b'dijametru minn 19 cm sa 21 cm, għoli minn 8 sa 12 cm u b'piż minn 2,2 sa 3,3 kg. Il-wiċċ tal-ġobon għandu jkun nadif, mingħajr xaħam żejjed u lanqas tbajja'. I-qalba għandha lewn abjad ivorju, b'kulur uniformi, ratba, fina, b'vina blu fl-aħdar mifruxa b'mod ugwali, li jista' jkun fiha traċċi ta' toqob tal-labra. Is-sawra hija ratba u kremuża. It-togħma hija pura, delizzjuża, bi rwejjaħ karatteristiċi tal-ġobon blu, li jista' jkun fiha imrar ħafif mingħajr ma tkun eċċessivament pikkanti jew mielħa. Il-ġobon jista' jibbenefika mid-denominazzjoni tal-oriġini "Bleu des Causses" biss mis-sebgħin jum mid-data ta' meta jiżdied it-tames. Id-dieta bażika tal-baqar tal-ħalib tiġi minn mill-inqas 80 % taż-żona ġeografika, f'termini ta' materja niexfa, bħala medja fis-sena u fuq il-baqar tal-ħalib kollha. Id-dieta bażika tal-baqar tal-ħalib hija magħmula mill-għalf kollu, esklużi il-kruċifri fl-għamla ta' għalf aħdar. Barra mill-perjodu meta jirgħu, il-baqar tal-ħalib jirċievu kuljum mill-inqas 3 kg tiben għal kull baqra, espress bħala materja niexfa. Tiben tfisser ħaxix maħsud u mnixxef b'rata ta' materja niexfa ta' aktar minn 80 %. Matul il-perjodu meta jkun disponibbli l-ħaxix, sakemm ikun jippermetti t-temp, huwa impost obbligu li l-baqar tal-ħalib li jkunu qed jipproduċu l-ħalib jitħallew jirgħu. Fi kwalunkwe każ, il-perjodu li matulu jirgħu ma jistax ikun inqas minn 120 jum fis-sena. L-għoti ta' supplimenti u addittivi huwa limitat għal 1 800 kilogramma ta' materjal niexef bħala massimu għal kull baqra tal-ħalib u fis-sena, bħala medja għall-baqar tal-ħalib kollha. Mid-dispożizzjonijiet preċedenti jirriżulta li mill-inqas 56 % tal-materja niexfa tar-razzjon alimentari totali pprovdut lill-mergħa li tipproduċi l-ħalib hija prodotta fiż-żona ġeografika. L-għalf kollu, inkluż l-għalf supplimentari, mhux neċessarjament jiġi miż-żona ġeografika, peress li fiha ftit hemm ħamrija adattata għall-kultivazzjoni u l-kundizzjonijiet klimatiċi, b'għoljiet imxarrba u blat niexef tal-franka, jillimitaw il-produzzjoni tiegħu. Huma awtorizzati biss bħala għalf supplimentari u addittivi mogħtija lill-baqar tal-ħalib il-materji prima u l-addittivi ppreċiżati f'lista pożittiva. Fl-għalf tal-annimali huma awtorizzati biss il-pjanti, il-prodotti sekondarji u l-għalf komplementari derivat minn prodotti mhux transġeniċi. Il-kultivazzjoni tal-għelejjel transġeniċi hija pprojbita f'kull żona tal-azjendi agrikoli li jipproduċu l-ħalib maħsub għall-ipproċessar f'ġobon bid-denominazzjoni ta' oriġini "Bleu des Causses". Din il-projbizzjoni hija valida għal kull speċi veġetali li tista' tingħata lill-annimali tal-azjenda bħala għalf u kull kultivazzjoni ta' speċi li tista' tikkontaminah. Il-produzzjoni tal-ħalib, il-manifattura, ir-raffinar u l-maturazzjoni tal-ġobniet isiru fiż-żona ġeografika. Il-qtugħ tal-"Bleu des Causses" ikun permess jekk ma jiżnaturalizzax is-sawra tiegħu. Il-"Bleu des Causses" jista' jiġi ppreżentat f'biċċiet minn qtugħ mekkaniku volontarju. It-tikkettar ta' kull ġobon għandu jkollu l-isem tad-denominazzjoni tal-oriġini "Bleu des Causses" miktub b'tipa ta' dimensjonijiet mill-inqas ugwali għal żewġ terzi ta' dawk tal-aktar tipi kbar li jidhru fuq it-tikketta. Irrispettivament mill-kliem regolamentari applikabbli għall-ġobon kollu, l-użu ta' kull kwalifika oħra mehmuża direttament mal-isem tad-denominazzjoni fuq it-tikketta, fir-reklamar, fuq il-fatturi jew fuq id-dokumenti kummerċjali huwa pprojbit, għajr għal marki kummerċjali u marki ta' produzzjoni partikolari u n-nota "immaturat f'kantini naturali." Iż-żona ġeografika tal-"Bleu des Causses" hija ppreżentata fil-forma ta' możajk ta' artijiet bi blat magmatiku, metamorfiku jew tal-franka. Il-Causses tal-franka huma elementi karatteristiċi tal-pajsaġġ ta' dan it-territorju. Dawn għandhom il-partikolarità li joffru fil-pront kantini naturali li xi kultant ikunu mgħammra bi fleurines li jippermettu r-regolar b'mod naturali tal-umdità u tal-ventilazzjoni. Dawn il-kantini huma partikolarment adattati għar-raffinar tal-"Bleu des Causses", li jsir tul żmien twil. Iż-żona ġeografika tad-denominazzjoni tal-oriġini "Bleu des Causses" tkopri kważi d-départements kollha ta' Aveyron u parti mid-départementi ta' Lott, Lozère, Gard u Hérault. Din testendi fit-territorju li ġej: Il-muniċipalità ta' Trèves. Il-muniċipalità ta' Pégairolles-de-l'Escalette. Partijiet mill-muniċipalitajiet ta': Cans-et-Cévennes (biss għat-territorju tal-muniċipalità ddelegata ta' Saint-Laurent-de-Trèves), Florac-Trois-Rivières (biss għat-territorju tal-muniċipalità ddelegata ta' Florac). Iż-żona ġeografika tad-denominazzjoni tal-oriġini "Bleu des Causses" tagħmel parti mit-tarf tax-xlokk tal-Massif Central. Il-firxiet tal-muntanji osservati fit-tramuntana, fil-lvant u fin-nofsinhar taż-żona jimmarkaw il-limiti: Monts d'Aubrac fit-tramuntana, Margeride u Cevennes lejn il-lvant u Monts de Lacaune fin-nofsinhar. Il-limitu tal-punent huwa mmaterjalizzat mit-tarf tal-lvant ta' Bassin Aquitain. Iż-żona ġeografika tippreżenta prinċipalment riżalti b'muntanji ta' daqs medju li jiċkienu lejn il-punent malli jmissu l-Bassin Aquitain. Għalhekk din toffri ċerta diversità ta' pajsaġġi kkaratterizzati b'mod partikolari minn suċċessjoni ta' għoljiet għoljin tal-ġebla franka, imsejħa Causses. L-erożjoni, li prinċipalment hija idrawlika, hija l-oriġini tal-iffurmar tal-kantini karstiċi. F'dawn l-iskavi kbar jeżistu fis-sottoswol tal-ġebla tal-franka tal-Causses hemm għadd kbir ta' fleurines, jiġifieri xquq li minnhom joħorġu kurrenti ta' arja kiesħa u niedja. Fil-fatt, l-arja ta' barra li tidħol fis-sottoswol permezz tal-ħafna xquq fuq il-wiċċ, issir umduża u tiksaħ meta tiġi f'kuntatt mal-ħitan umdi tal-blat jew mal-ilmijiet ta' taħt l-art; din issir aktar densa u għandha tendenza naturali li tgħaddi mill-fetħiet l-aktar baxxi, jiġifieri mill-fleurines tal-kantini. Dan il-moviment huwa saħansitra iktar attiv u t-temperatura tal-kantina aktar baxxa mill-arja ta' barra li tkun aktar niexfa u aktar sħuna. Il-klima tirriżulta prinċipalment minn influwenzi oċeaniċi u Mediterranji. L-influwenza tal-klima tal-muntanji tal-Massif Ċentrali tinħass ukoll fuq it-tarf tat-tramuntana taż-żona ġeografika u fuq il-qċaċet. L-għoljiet li kultant ivarjaw u l-espożizzjoni għar-riħ joħolqu kuntrasti bejn l-għoljiet l-iktar imxarrba u l-għoljiet tal-franka l-aktar niexfa. Iż-żona ġeografika kollha tgawdi minn dawl qawwi tax-xemx li ġeneralment idum aktar minn 2 000 siegħa fis-sena. L-irziezet tal-ħalib jinsabu f'żoni ġeneralment baxxi u nixfin b'ħamrija tal-franka iżda parti kbira mill-ħamrija tal-kantina hija ġibsija, li tippermetti l-kultivazzjoni tal-ħaxix u tal-qamħ. Il-"Bleu des Causses" dejjem tħejja fir-reġjun tal-Causses tal-franka li jestendi fuq id-département ta' Aveyron u d-départements ġirien. Il-manifattura tal-"Bleu des Causses" ġiet partikolarment żviluppata wara l-adozzjoni tal-liġi tas-26 ta' Lulju 1925 li tipprojbixxi l-manifattura u l-maturazzjoni tal-ġobon għajr il-ħalib tan-nagħaġ (tal-baqar b'mod partikolari) fil-muniċipalità ta' Roquefort. Dan il-fattur iffavorixxa l-istrutturar fuq iż-żona ġeografika ta' settur ta' ġobon blu bil-ħalib tal-baqra. Fil-bidu dan kien jissejjaħ "Bleu de l'Aveyron", u dan il-ġobon ġie ddefinit b'digriet fl-1945. Ġie rikonoxxut bid-denominazzjoni ta' oriġini kkontrollata "Bleu des Causses" b'digriet fil-21 ta' Mejju 1979. F'żona ddominata min-ngħaġ, it-trobbija tal-bhejjem ġiet sostnuta b'uċuħ tar-raba' għall-għalf adattati għall-art u għall-klima taż-żona ġeografika, li jipprovdu 80 % tad-dieta bażika tal-baqar tal-ħalib. Illum, il-manifattura tal-"Bleu des Causses" tħaddem ċertu għarfien speċifiku. Il-ħalib jintuża f'għamla sħiħa, mingħajr omoġenizzazzjoni. Wara l-qtugħ, il-biċċiet tal-baqta jiġu mħallta fil-kantina tal-produzzjoni sabiex jitgħattew, jiġifieri jiġu mdawra b'folja rqiqa li ma tħallihomx jeħlu flimkien waqt l-iffurmar. Ladarba jiġi ffurmat, il-ġobon jissaffa spontanjament, mingħajr ippressar, u dan jippreżerva l-ispazji bejn il-qmuħ. It-titqib isir b'sensiela ta' labar qabel il-fażi tal-maturazzjoni f'kantina naturali magħmula minn passaġġi tal-arja, li jippermettu li l-ossiġnu jidħol fil-qalba. Il-"Blue des Causses" huwa ġobon b'ħalib sħiħ tal-baqra, b'qalba bajda ivorju, b'kulur uniformi, b'vina blu fl-aħdar mifruxa b'mod ugwali. Is-sawra hija ratba u kremuża. It-togħma hija pura, delizzjuża, bi rwejjaħ karatteristiċi tal-ġobon blu, li jista' jkun fiha imrar ħafif mingħajr pikkanti eċċessivi jew eċċess ta' melħ. Ir-rikonoxximent tal-"Bleu des Causses", ġobon blu magħmul mill-ħalib tal-baqra, huwa riżultat tal-organizzazzjoni ta' komunità umana li tixtieq ittejjeb il-produzzjoni tal-ħalib tal-baqra f'żona ddominata mill-produzzjoni tan-nagħaġ, b'rispons għal regoli stretti li jirregolaw il-manifattura tal-ġobon Roquefort, ġobon blu bil-ħalib tan-nagħġa. (it-tieni subparagrafu tal-Artikolu 6(1) ta' dan ir-Regolament)